ΓΡΑΠΤΗ ΕΡΩΤΗΣΗ E-1390/01

υποβολή: Christopher Huhne (ELDR) προς την Επιτροπή

(10 Μαΐου 2001)

Θέμα: Συγκριτική αξιολόγηση εκπαιδευτικών συστημάτων

Συμφωνεί η Επιτροπή ότι το επίπεδο της εκπαίδευσης στην Ευρωπαϊκή Ένωση αποτελεί βασικό παράγοντα μακροπρόθεσμης οικονομικής επίδοσης; Προτίθεται άραγε να κατατάξει τα κράτη μέλη, από το πρώτο ως το τελευταίο, ανάλογα με την απόδοσή τους όσον αφορά στα ακόλουθα αντικειμενικά κριτήρια, παραθέτοντας τα αριθμητικά δεδομένα πουποστηρίζουν την κατάταξη ανά περίπτωση; Ικανότητα γραφής και ανάγνωσης ενηλίκων, αναλογία εργατικού δυναμικού ειδικής επαγγελματικής κατάρτισης και επαγγελματικών προσόντων, επίπεδα μαθηματικών επιδόσεων, γνώσεις ξένων γλωσσών, έτηποχρεωτικής σχολικής φοίτησης πλήρους ωραρίου, ελάχιστη ηλικίαποχρεωτικής εκπαίδευσης, αναλογία ανώτατης εκπαίδευσης.

Υπάρχουν μήπως και άλλα αντικειμενικά κριτήρια τα οποία πιστεύει η Επιτροπή ότι θα ήταν σκόπιμο να συνυπολογιστούν σε μια συγκριτική αξιολόγηση εκπαιδευτικών συστημάτων;

Απάντηση της κυρίας Reding εξ ονόματος της Επιτροπής

(16 Ιουλίου 2001)

Η Επιτροπή πιστεύει ότι η βελτίωση των επιπέδων μάθησης είναι ζωτικής σημασίας, εάν η Ευρώπη θέλει να γίνει μια περισσότερο ανταγωνιστική και δυναμική κοινωνία και να προσφέρει στους πολίτες της τη δυνατότητα να αναπτύξουν με τον καλύτερο δυνατό τρόπο τις δεξιότητες και τις ικανότητές τους και να συνειδητοποιήσουν τη δυναμικότητά τους ως πολίτες, ως μέλη της κοινωνίας και ως οικονομικοί παράγοντες.

Η Επιτροπή, ωστόσο, δεν πιστεύει ότι στόχος των ποιοτικών αξιολογήσεων είναι η κατάταξη των χωρών ή η διατύπωση ενός κοινού ορισμού για την ποιότητα της εκπαίδευσης. Σκοπός τους είναι να προσδιοριστούν οι τομείς στους οποίους μπορούν να γίνουν συγκρίσεις μεταξύ των χωρών ώστε να εντοπιστεί η ορθή πρακτική, ναπάρξει ανταλλαγή απόψεων και να οριστούν οι κύριες προκλήσεις για την πολιτική.

Στην έκθεση της Επιτροπής σχετικά με την ποιότητα της σχολικής εκπαίδευσης, προσδιορίστηκαν δεκαέξι δείκτες. Σε συνέχεια της έκθεσης αυτής σήμερα εξετάζεται ο προσδιορισμός ενός περιορισμένου αριθμού δεικτών σχετικά με την ποιότητα της διά βίου μάθησης. Στην πρωτοβουλία αυτή συνεργάζονται και εμπειρογνώμονες από περισσότερες από 30 ευρωπαϊκές χώρες.

Οι δείκτες διαδραματίζουν επίσης σημαντικό ρόλο στην ανοικτή μέθοδο συντονισμού και στο λεπτομερές πρόγραμμα εργασίας για την εφαρμογή της έκθεσης με θέμα τους συγκεκριμένους μελλοντικούς στόχους των συστημάτων εκπαίδευσης και κατάρτισης, η οποία διαβιβάστηκε στο Ευρωπαϊκό Συμβούλιο της Στοκχόλμης τον Μάρτιο του 2001 από το Συμβούλιοπουργών Παιδείας βάσει πρότασης της Επιτροπής(1). Οι δείκτες θα ενσωματωθούν κατάλληλα σε σχέση με όλους τους στόχους της έκθεσης και ειδικότερα σε σχέση με τρεις τομείς δραστηριοτήτων: βασικές δεξιότητες· μαθηματικά, επιστήμη και τεχνολογία· και τεχνολογίες πληροφορίας και επικοινωνίας. Σε συνέχεια των συμπερασμάτων της Στοκχόλμης θα διαβιβαστεί στη σύνοδο κορυφής της Βαρκελώνης, η οποία θα πραγματοποιηθεί στις αρχές του 2002, κοινή έκθεση του Συμβουλίου και της Επιτροπής. Στην έκθεση αυτή θα γίνει μια επιλογή δεικτών για την παρακολούθηση των εξελίξεων και τηνποστήριξη της ανταλλαγής εμπειριών μεταξύ των κρατών μελών.

(1) COM(2001)59 τελικό.